سرگذشت اسیر

سرگُذشتِ اسیر  وکٹر ہیوگو کا ناولٹ ہے جو پہلی بار 1829ء میں شائع ہوئی۔ اس میں ایک ایسے شخص کے خیالات بیان کیے گئے ہیں جسے سزائے موت سنائی گئی ہے۔ وکٹر ہیوگو نے یہ ناول اس خیال کے اظہار کے لیے لکھا کہ سزائے موت کو ختم کر دینا چاہیے۔ ناول کا ترجمہ سعادت حسن منٹو نے سنہ 1933ء میں کیا۔

 تالیف 
وکٹر ہیوگو نے متعدد بار گلوٹین کے ذریعے سزائے موت کے مناظر دیکھے، جنھوں نے ان پر گہرا اثر ڈالا۔ ان کے نزدیک یہ عمل اس تضاد کو ظاہر کرتا تھا کہ معاشرہ خود وہی جرم کرتا ہے جس پر وہ دوسرے کو سزا دیتا ہے۔ 1828ء میں پلاس دو ہوتل دے ول (Place de l'Hotel de Ville) سے گزرتے ہوئے ہیوگو نے ایک جلاد کو گلوٹین کی تیاری کرتے دیکھا۔ اسی موقع نے انھیں اس ناول کو لکھنے پر آمادہ کیا اور یہ تصنیف بہت کم عرصے میں مکمل ہو گئی۔ یہ کتاب فروری 1829ء میں شارل گوسیلین نے شائع کی تاہم ابتدائی اشاعت میں مصنف کا نام درج نہیں تھا۔ بعد ازاں 15 مارچ 1832ء کو وکٹر ہیوگو نے اس پر ایک طویل دیباچہ تحریر کیا اور اپنے نام کے ساتھ شائع کیا۔
 اردو ترجمہ 
منٹو نے تہدیب کو گلابلائیزیشن کے تحت منصوبہ بند طریقے سے اہمیت دیتے ہوئے فرانس کے شاعر، ناول نگار، ادیب اور دانشور وکٹر ہیوگو کی کتاب  کا ترجمہ کیا تھا جو لاہور کے ایک ناشر نے دسمبر 1933ء میں شائع کیا تھا۔ جبکہ کتاب کا مسودہ منٹو نے 25 اگست 1933ء کو ناشر کے حوالے کیا تھا۔

 حوالہ جات 

زمرہ:وکٹر ہیوگو کے ناول
زمرہ:1829ء کے فرانسیسی ناول